gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7812, del 23-06-2016 (2016/4284)

Formalització del contracte número 16/014. Transport per al desplaçament d'agents entre Estació del Campello - Tallers i El Campello - Estació del Campello.
------------------------------------------------------------------------------------------------------------------------------------------------------------

### Dades del document

Número de DOGV
:   7812

Data del DOGV
:   23-06-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/4284


Data del document
:   08-06-2016

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * contracte de serveis
    * adjudicació de contracte administratiu

Formalització del contracte número 16/014. Transport per al desplaçament d'agents entre Estació del Campello - Tallers i El Campello - Estació del Campello. [2016/4284]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46940 València. Telèfon 068 552 472. Fax 760 330 027.  
  
b) Dependència que tramita l'expedient: Unitat d'Adquisicions.  
  
c) Número d'expedient: 16/014.  
  
2. Objecte del contracte  
a) Tipus de contracte: serveis.  
b) Descripció de l'objecte: transport per al desplaçament d'agents entre Estació del Campello - Tallers i El Campello - Estació del Campello.  
c) Lots: no.  
d) CPV: 60130000-8.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa.  
  
4. Pressupost base de licitació  
Importe total: 114.000,00 - (IVA exclòs).  
  
5. Formalització del contracte  
a) Data d'adjudicació: 18 de maig de 2016.  
b) Data del contracte: 30 de maig de 2016.  
c) Contractista: Transvía, SL.  
d) Nacionalitat: espanyola.  
e) Importe: 105.600,00 - (IVA exclòs).  
f) Termini d'execució: dos anys.  
  
València, 8 de juny de 2016.- El director gerent: Ángel García de la Bandera.
Diari Oficial de la Generalitat Valenciana


Sumari del DOGV 7714, del 08-02-2016 (2016/662)

Informació pública de la sol·licitud d'autorització administrativa prèvia i de construcció, relativa a la modificació de la subestació transformadora denominada Beneixama 400/220/132/20 kV, en el terme municipal de Beneixama. Expedient número ATRCCT/2015/76/03.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7714

Data del DOGV
:   08-02-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/662


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa prèvia i de construcció, relativa a la modificació de la subestació transformadora denominada Beneixama 400/220/132/20 kV, en el terme municipal de Beneixama. Expedient número ATRCCT/2015/76/03. [2016/662]  
Als efectes previstos en l'article 53 de la Llei 24/2013, de 26 de desembre, del Sector Elèctric, i en l'article 9.1 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, se sotmet a informació pública la sol·licitud d'autorització administrativa prèvia de la instal·lació elèctrica que s'hi indica:  
  
Peticionari: Iberdrola Distribución Eléctrica, SAU.  
Emplaçament de la instal·lació: parcel·la 31 del polígon 4, carretera CV-81 PK 15,750, terme municipal de Beneixama, província d'Alacant.  
  
Documents sotmesos a informació pública:  
- Projecte. Denominació: ampliació de la subestació transformadora a 400/220/132/20 kV, denominada ST Beneixama, per instal·lació d'una posició de 132 kV per a la connexió de la línia d'evacuació de set centrals de producció fotovoltaica.  
Pressupost: 205 970,47 euros.  
  
El que es fa públic per a coneixement general i perquè totes aquelles persones naturals o jurídiques que es consideren afectades en els seus drets puguen examinar la documentació relacionada en el Servei Territorial de Indústria i Energia, siti en el carrer de Churruca, número 29, d'Alacant, i presentar en l'esmentat centre, per duplicat exemplar, les al·legacions que consideren oportunes en el termini de 20 dies a partir de l'endemà de la publicació d'este anunci. Transcorregut l'esmentat termini sense realitzar-hi al·legacions, se'l considerarà que està conforme, i decaurà en el dret al tràmit corresponent. Això, sense perjudici de la interposició dels recursos que corresponguen contra la resolució definitiva del procediment en els terminis legalment i reglamentàriament establits.  
  
Alacant, 11 de gener de 2016.- El cap del Servei Territorial d'Indústria i Energia: Matías Pablo Mas Gisbert.
Diari Oficial de la Generalitat Valenciana


Sumari del DOGV 7887, del 04-10-2016 (2016/7494)

Informació pública de la suspensió de classificacions i qualificacions de sòl i de l'atorgament d'autoritzacions i llicències urbanístiques amb motiu de l'estudi informatiu de la línia ferroviària València-Alacant.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7887

Data del DOGV
:   04-10-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7494


Data del document
:   26-09-2016

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Informació pública de la suspensió de classificacions i qualificacions de sòl i de l'atorgament d'autoritzacions i llicències urbanístiques amb motiu de l'estudi informatiu de la línia ferroviària València-Alacant.  
 [2016/7494]  
Amb data 27 de juny de 2016, el Ministeri de Foment va aprovar provisionalment l'estudi informatiu de la línia ferroviària València-Alacant (tren de la costa) i va iniciar el corresponent procés d'informació pública i d'audiència.  
En compliment del que estableix l'article 7.2 de la Llei 38/2015, de 29 de setembre, del Sector Ferroviari, la Regidoria d'Urbanisme, amb data 19 de setembre de 2016, ha resolt:  
Suspendre l'aprovació de noves classificacions i qualificacions de sòl, els efectes de les ja aprovades, i l'atorgament de noves autoritzacions i llicències urbanístiques en l'àmbit delimitat per l'estudi informatiu de la línia ferroviària València-Alacant.  
La suspensió es prolongarà fins que s'aprove l'estudi, amb un termini màxim d'un any comptat des que es va publicar l'anunci en el Boletín Oficial del Estado, el 8 de juliol de 2016, prorrogable motivadament pel Ministeri de Foment, per un termini màxim de sis mesos.  
Se n'exclouen aquelles actuacions administratives de caràcter territorial, urbanístic o edificatori que siguen compatibles amb la futura actuació ferroviària o es limiten a la mera conservació i manteniment de l'existent, amb un informe previ vinculant del Ministeri de Foment.  
  
L'àmbit de la suspensió pot consultar-se en la pàgina web de l'Ajuntament d'Alacant i en l'Oficina d'Informació d'Urbanisme, al carrer de Cervantes, número 3.  
  
Alacant, 26 de setembre de 2016.- El regidor d'Urbanisme: Miguel Ángel Pavón García. El vicesecretari: Germán Pascual Ruiz-Valdepeñas.
Diari Oficial de la Generalitat Valenciana


Sumari del DOGV 7859, del 26-08-2016 (2016/6523)

Informació pública del document d'operacions jurídiques per a l'accés al Registre de la Propietat dels canvis introduïts pel planejament vigent en el sector R/III del text refós del pla general d'ordenació urbana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6523


Data del document
:   29-07-2016

Organisme emissor
:   Ajuntament de Pilar de la Horadada

Tipus de document
:   Anunci

Descriptors 

:   * Pilar de la Horadada
    * administració local
    * pla d'urbanisme

Informació pública del document d'operacions jurídiques per a l'accés al Registre de la Propietat dels canvis introduïts pel planejament vigent en el sector R/III del text refós del pla general d'ordenació urbana. [2016/6523]  
De conformitat amb el que disposa l'article 92.2.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, l'alcalde, per Decret d'Alcaldia número 1361/2016, de data 29 de juliol de 2016, ha resolt sotmetre a informació pública, pel termini d'un mes, per mitjà de la seua publicació en el Diari Oficial de la Generalitat Valenciana i notificació individual als propietaris inclosos en l'àrea afectada del sector R/III,el document d'operacions jurídiques per a l'accés al Registre de la Propietat dels canvis introduïts pel planejament vigent en el sector R/III del text refós del pla general d'ordenació urbana de Pilar de la Horadada, derivat de l'aprovació de la modificació puntual número 4 del pla parcial dels sectors R/III i R/IV del TRPGOU, sotmés a informació pública per acord del Ple d'aquest ajuntament, en sessió de data 28 de juliol de 2016.  
  
Durant el termini precitat els interessats podran consultar l'expedient en l'Àrea d'Urbanisme d'aquest ajuntament i en l'adreça  
  
http://www.pilardelahoradada.org/sites/default/files/urbanismo/operaciones-juridicas.pdf  
I presentar les al·legacions que estimen oportunes.  
  
Pilar de la Horadada, 29 de juliol de 2016.- L'alcalde: Ignacio Ramos García.
Diari Oficial de la Generalitat Valenciana


Sumari del DOGV 7694, del 11-01-2016 (2016/45)

CORRECCIÓ d'errades de la Resolució de 16 de desembre de 2015, del Rectorat de la Universitat de València, per la qual es convoquen concursos per a la provisió de places de professorat associat amb plaça assistencial als centres sanitaris concertats amb la Universitat per al curs 2015-2016. Convocatòria número 21.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7694

Data del DOGV
:   11-01-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/45


Data del document
:   07-01-2016

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 16 de desembre de 2015, del Rectorat de la Universitat de València, per la qual es convoquen concursos per a la provisió de places de professorat associat amb plaça assistencial als centres sanitaris concertats amb la Universitat per al curs 2015-2016. Convocatòria número 21. [2016/45]  
Advertida una errada en la versió en castellà de l'annex I de la Resolució de 16 de desembre de 2015, inserida en el Diari Oficial de la Comunitat Valenciana número 7691, pàgina 77, de 5 de gener de 2016, es transcriu oportunament la rectificació següent:  
  
En la plaça número 193d, adscrita a l'Hospital Clínic Universitari.  
On diu:  
«9 FACULTAD DE CIENCIAS BIOLÓGICAS»;  
Ha de dir:  
«9 FACULTAD DE MEDICINA Y ODONTOLOGÍA».  
  
València, 7 de gener de 2016.- La vicerectora d'Estudis de Grau i Política Lingüística (R 15.12.2015): Isabel Vázquez Navarro.
Diari Oficial de la Generalitat Valenciana


Sumari del DOGV 7849, del 11-08-2016 (2016/5946)

RESOLUCIÓ de 23 de març de 2011, de la Universitat Politècnica de València, per la qual es publica el pla d'estudis de Graduat o Graduada en Biotecnologia.
-----------------------------------------------------------------------------------------------------------------------------------------------------------

### Dades del document

Número de DOGV
:   7849

Data del DOGV
:   11-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5946


Data del document
:   23-03-2011

Organisme emissor
:   Universitat Politècnica de València

Tipus de document
:   Resolució

Descriptors 

:   * centre d'ensenyament

RESOLUCIÓ de 23 de març de 2011, de la Universitat Politècnica de València, per la qual es publica el pla d'estudis de Graduat o Graduada en Biotecnologia. [2016/5946]  
Obtinguda la verificació del pla d'estudis pel Consell d'Universitats, després de l'informe previ favorable de l'Agència Nacional d'Avaluació de la Qualitat i Acreditació, així com l'autorització de la comunitat autònoma de València, i establit el caràcter oficial del títol per acord del Consell de Ministres d'11 de febrer de 2011 (BOE 16.03.2011).  
  
Aquest Rectorat, de conformitat amb el que disposa l'article 35 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, ha resolt publicar el pla d'estudis conduent a l'obtenció del títol oficial de Graduat o Graduada en Biotecnologia per la Universitat Politècnica de València.  
El pla d'estudis a què es refereix la present resolució queda estructurat tal com consta en l'annex d'aquesta.  
  
València, 23 de març de 2011.- El rector: Juan Juliá Igual.  
  
  
ANNEX  
  
Universitat Politècnica de València  
Pla d'estudis conduent al títol de:   
Graduat o Graduada en Biotecnologia per la Universitat Politècnica de València  
Branca de coneixement: Ciències.  
  
Distribució del pla d'estudis en crèdits ECTS per tipus de matèria:  
  
  
Tipus de matèria Crèdits ECTS  
Formació bàsica 61.5  
Obligatòries 132  
Optatives 34.5  
Pràctiques externes  
Treball final de grau 12  
Total 240
Diari Oficial de la Generalitat Valenciana


Sumari del DOGV 7771, del 29-04-2016 (2016/2369)

Notificació de la sentència dictada en el judici verbal número 300/2015.
------------------------------------------------------------------------

### Dades del document

Número de DOGV
:   7771

Data del DOGV
:   29-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2369


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el judici verbal número 300/2015. [2016/2369]  
Judici verbal número 300/2015-0  
De: Empresa Mixta Valenciana de Aguas, SA (EMIVASA).  
Procuradora: María Gloria Benlloch Soriano.  
Contra: Said Mincari Amnni.  
En aquest procediment, judici verbal número 300/2015, seguit a instàncies d'Empresa Mixta Valenciana de Aguas, SA (EMIVASA), contra Said Mincari Amnni, s'ha dictat la sentència que, literalment, és com segueix:  
  
«Procediment: judici verbal 300/2015.  
Sentència número 256/2015  
València, 10 de novembre de 2015  
María Ángeles Chuliá Cerni, magistrada jutgessa del Jutjat de Primera Instància número 12 de València, he vist aquestes actuacions sobre judici verbal número 300/2015, seguides a instàncies d'EMIVASA, representada per la procuradora la senyora Benllonch Soriano i assistida pel lletrat el senyor Morata Aldea, contra Said Minkari Amnni, en situació de rebel·lia, sobre la reclamació d'una quantitat.  
Dispositiva  
Estime la demanda interposada per EMIVASA contra Said Minkari Amnni, declare la resolució del contracte de subministrament d'aigua, inspecció i conservació de comptador relatiu a l'immoble siti al carrer del Pintor Orrente, número 21, 3, de València, i dispose en execució de sentència sobre les mesures que s'estimen necessàries per a fer efectiu el cessament de tal subministrament, inclosa, si és el cas, l'entrada a l'immoble, si no hi ha autorització pel seu titular. La part demandada haurà d'abonar la suma de 1.033,44 euros, més els interessos legals de la quantitat de 845,76 euros, des de la demanda i fins a la data de la sentència, i es reportaran els interessos previstos en l'article 576 de la Llei d'Enjudiciament Civil sobre la suma de 1.033,44 euros, així com els imports que es generen en virtut de les factures que, a causa del consum d'aigua potable, s'emeten a partir de l'expedida al mes d'agost de l'any 2015, i les costes processals.  
Contra aquesta sentència no pot interposar-se recurs d'apel·lació (art. 455 LEG).»  
  
I atés que el demandat, Said Minkari Amnni, es troba en parador desconegut, expedisc aquest edicte a fi que li valga de notificació de forma deguda.  
  
València, 11 de novembre de 2015.- La secretària judicial: Mónica Rubio Solanes.
Diari Oficial de la Generalitat Valenciana


Sumari del DOGV 7856, del 23-08-2016 (2016/5975)

Notificació de la sentència dictada en el procediment ordinari número 828/2013.
-------------------------------------------------------------------------------

### Dades del document

Número de DOGV
:   7856

Data del DOGV
:   23-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5975


Organisme emissor
:   Jutjat de Primera Instància i Instrucció Número 2 de Paterna

Tipus de document
:   Edicte

Notificació de la sentència dictada en el procediment ordinari número 828/2013. [2016/5975]  
Procediment ordinari número 828/2013  
De: Santander Consumer, Establecimiento Financiero de Crédito SA.  
Contra: Sandra Tolsada Lozano i Salvador Pinazo Domínguez.  
En aquest procediment de judici ordinari número 828/2013, seguit a instàncies de Santander Consumer, Establecimiento Financiero de Crédito SA, contra Sandra Tolsada Lozano i Salvador Pinazo Domínguez, s'ha dictat la sentència que té la part dispositiva que, literalment, és com segueix:  
  
«Estime íntegrament la demanda interposada per l'entitat Santander Consumer, Establecimiento Financiero de Crédito SA, contra Sandra Tolsada Lozano i Salvador Pinazo Domínguez, i condemne a pagar a l'actora la quantitat de 16.462,38 euros, més els interessos legals produïts des de la interposició de la demanda i les costes processals generades en aquest procediment.  
Notifiqueu aquesta resolució a les parts personades i feu-los saber que, en contra, hi podran interposar un recurs d'apel·lació en el termini de 20 dies en aquest jutjat per a l'Audiència Provincial de València.  
  
Aquesta és la sentència que pronuncia, mana i firma M.ª Concepción Almagro Moscardó, magistrada jutgessa de primera instància i instrucció d'aquest jutjat.  
Publicació. La sentència anterior va ser donada, llegida i publicada per la jutgessa que la va dictar mentre celebrava audiència pública en el dia d'avui, de la qual cosa jo, el secretari judicial, done fe. Paterna, 6 de febrer de 2015.»  
  
I atés que el demandat, Salvador Pinazo Domínguez, es troba en parador desconegut, expedisc aquest edicte a fi que li valga de notificació de forma deguda.  
  
Paterna, 5 de juliol de 2016.- La secretària judicial: Carmen Ramos Fernández.
Diari Oficial de la Generalitat Valenciana


Sumari del DOGV 7774, del 04-05-2016 (2016/2705)

RESOLUCIÓ de 14 d'abril de 2016, de la Conselleria d'Hisenda i Model Econòmic, per la qual s'autoritza generar crèdits per import global de 108.127,29 euros. Expedient número 06.002/16-002 (II part).
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7774

Data del DOGV
:   04-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2705


Data del document
:   14-04-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 14 d'abril de 2016, de la Conselleria d'Hisenda i Model Econòmic, per la qual s'autoritza generar crèdits per import global de 108.127,29 euros. Expedient número 06.002/16-002 (II part). [2016/2705]  
Amb data 27 de març de 2015, la Generalitat Valenciana i l'ICO, en representació de l'Administració General de l'Estat, van subscriure un contracte de préstec a càrrec del Fons de Finançament a comunitats autònomes a través del compartiment Fons de Liquiditat Autonòmica.  
  
La clàusula 5a del mencionat contracte estableix que els venciments de principal, per import inferior a 100.000 euros, vinculats a operacions d'endeutament susceptibles de ser finançades a càrrec del tram I del préstec referit seran atesos per la comunitat autònoma i seran reembossats a través del Fons de Finançament a comunitats autònomes. En desembre de 2015, les amortitzacions de principal, per import inferior a 100.000 euros, d'operacions d'endeutament que han sigut ateses per la comunitat autònoma, relatives al sector públic, ascendeixen a 108.127,29 euros. En aquest sentit i realitzat l'ingrés corresponent, procedeix generar crèdits per l'esmentat import.  
  
A aquest efecte i en virtut del que disposen els articles 17 i 20 de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic, adopta la següent resolució:  
  
Primer  
S'autoritza un augment del pressupost d'ingressos en l'aplicació 48.16.88.336.86, «Préstecs llarg termini ens del sector públic», per import de 108.127,29 euros.  
  
Segon  
S'autoritza un augment en el pressupost de despeses en les aplicacions i pels imports que es detallen, per un global de 108.127,29 euros, amb vista a l'augment dels corresponents projectes financers PTF.  
  
  
Aplicació Pressupostària Projecte Entitats Total  
57.12.11.749.56.1 PTF07 Entitat d'Infraestructures de la Generalitat 63.334,15  
20.10.77.656.23.5 PTF09 Consorci Hospitalari Provincial de Castelló 44.793,14  
 Total 108.127,29  
  
  
València, 14 d'abril de 2016.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7762, del 18-04-2016 (2016/2310)

Informació pública de la pèrdua de la carta de pagament número 461993M267.
--------------------------------------------------------------------------

### Dades del document

Número de DOGV
:   7762

Data del DOGV
:   18-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2310


Organisme emissor
:   Conselleria d'Hisenda i Model Econòmic

Tipus de document
:   Anunci

Informació pública de la pèrdua de la carta de pagament número 461993M267. [2016/2310]  
A causa de la pèrdua de l'original de les cartes de pagament de les fiances número 776307P337, per import d'11,18 euros, a nom d'Ordiñana Juan José, 70563522R, a favor d'Indústria, Comerç i Turisme.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de les cartes de pagament originals indicades i prevenir la persona en poder de la qual es troben que les presente en la tresoreria dels serveis territorials de la Conselleria d'Hisenda i Model Econòmic a València. Les fiances es tornaran al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produïx cap reclamació.  
  
València, 21 de març de 2016.- El subdirector general de l'IVAT: Javier Casas Gimeno.